Jan Ćichor

Jan Ćichor ( Johann Cichorius; * 7. junija 1630 we Wulkich Ždźarach, † 3. junija 1669 we Wóslinku) bě serbski ewangelski farar, magister a přełožer.

Narodźi so jako syn fararja a wopytowaše šulu we Wojerecach kaž tež gymnazij w Budyšinje (1642–44). Wot 1644 do 1651 studowaše we Wittenbergu teologiju a zakónči studij jako magister. Po nawróće do Łužicy bě 1655/56 najprjedy z diakonom we Wojerecach a potom hač do lěta 1663 tam z archidiakonom. Wot 1663 hač do swojeje smjerće skutkowaše jako farar we Wóslinčanskej wosadźe.

Ćichor zawostaji w rukopisu serbske přełožki njedźelskich a swjedźenskich sćenjow a epistlow.

 Literatura 
 Otto, Gottlieb Friedrich: Lexikon der Oberlausitzischen Schriftsteller und Künstler, prěni zwjazk, str. 203
 Korla Awgust Jenč: Spisowarjo serbskich rukopisow mjez hornjołužiskimi Serbami hač do lěta 1800. W: ČMS 28 (1875), str. 83

 Žórło 


Kategorija:Muž
Kategorija:Serb
Kategorija:Rodź. 1630
Kategorija:Zemr. 1669
Kategorija:Ewangelsko-lutherski farar
Kategorija:Wosoba (Wulke Ždźary)
Kategorija:Wosoba (Wojerecy)
Kategorija:Wosoba (Wóslink)
Kategorija:Přełožowar